**ОБРАЗЛОЖЕНИЕ НА БУЏЕТОТ НА ОПШТИНА ДОЈРАН ЗА 2025 ГОДИНА**

Буџет на Општина Дојран за 2025 година изготвен е согласно насоките доставени од Министерство за финансии за подготовка на буџетите на единиците на локална самоуправа за 2025 година и проектиран е во вкупен износ од 277.332.000 денари и тоа:

1.Основен буџет во износ од 179.555.000 денари

2.Буџет на самофинансирачки активности во износ од 2.830.000 денари

3.Буџет на дотации во износ од 44.447.000 денари

4.Буџет на донации во износ од 30.500.000 денари

5. Приходи од кредити во износ од 20.000.000 денари.

Основен буџет изготвен е во рамката пропишена со член 2 и член 22 од Законот за финансирање на единиците на локалната самоуправа (Службен весник на РМ бр. 61/2004, 96/2004, 67/2007,156/2009, 47/11,192/15, 209/2018 и 244/2019) и тоа:

* 64.458.000 денари максимален износ на сопствените приходи
* 14.111.128 денари износот на проектирана дотација од ДДВ

Овој износ е зголемен за верификуваните поврати во износот од 6.895.709 денари, а кои произлегуваат од следниот основ:

Во прилог ви доставуваме преглед на статусот на два проекти кои се финансирани од Европската Унија преку Интерег Ипа програмите за прекугранична соработка, a за чија имплементација се обезбедени финансиски средства од Буџетот на општина Дојран.

Овие проекти се од Програмата за прекугранична соработка помеѓу Република Северна Македонија и Грција и се во целост спроведени од страна на Општина Дојран. Верификацијата на трошоците за овие проекти е во тек и средствата во износ од 6.895.709 денари, од страна на Европската Унија ќе се рефундираат во првиот квартал на 2025 година.

Прилог 1: Преглед на верифицирани трошоци за проект Зеффирос – Износ: 8.676,80 евра или 533.623 денари и трошоци за проект План Дојран – Износ: 103.448,55 евра или 6.362.085 денари.

Рамката е зголемена за дефицит во износ од 87.418.148 денари (Рамка на основен Буџет), и тоа:

* 1.420.000 - пренесено салдо на Приходи од Дотации
* 34.000.000 - пренесено салдо на Буџетот
* 21.998.148 денари на сметка 723014020778904, доказ извод бр.10 од 13.12.2024 година
* 30.000.000 денари, на 7230140207789А4 со доказ извод број 1 од 27.12.2023 година и Одлука од Влада на РСМ број 41-13078/3 од 14.12.2023 година и Договор помеѓу општина Дојран и Министерство за транспорт и врски со број 35-5918/18 од 19.12.2023 година.

Во капитални трансфери од други нива на власт склучени се два договори со министерство за транспорт, со износ од 8.866.024 денари за изгрдаба на улично осветливање на улица Едвард Кардељ – Нов Дојран, од кои 5.345.304 денари се обезбедени од Министерство за транспорт, а остатокот од 3.520.720 денари се сопствено учество и 3.346.731 денари за реконструкција на улица во .Црничани, од кои 3.000.000 денари се од Министерство за транспорт, а остатокот од 346.731 денари се сопствено учество, кои средства ќе бидат реализирани по достава на времени ситуации.